

Parlamentul  României

Camera  Deputaţilor

COMISIA PENTRU MEDIU Şi echilibru ecologic
                                                                                              Bucureşti, 27.11.2014
                                                                                                          Nr. 4c-27/97
                                Către,
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra propunerii legislative privind îmbunătăţirea mediului prin dezvoltarea mai multor spaţii verzi, "Un copac pentru fiecare copil", trimisă comisiei în vederea examinării şi depunerii unui nou raport, cu adresa nr. Plx.435/2013 din 22 aprilie 2014 şi înregistrată cu nr.4c-27/97 din 24 aprilie 2014. 

VICEPREŞEDINTE,

                                                   NINEL PEIA

Parlamentul  României

Camera Deputaţilor

COMISIA PENTRU MEDIU Şi echilibru ecologic
                                                                                              Bucureşti, 27.11.2014

                                                                                                          Nr. 4c-27/97
R A P O R T    S U P L I M  E N T A R
asupra propunerii legislative privind îmbunătăţirea mediului prin dezvoltarea mai multor spaţii verzi, "Un copac pentru fiecare copil"
În conformitate cu prevederile art.70 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a fost sesizată în vederea examinării şi depunerii unui nou raport cu propunerea legislativă privind îmbunătăţirea mediului prin dezvoltarea mai multor spaţii verzi, "Un copac pentru fiecare copil", trimisă cu adresa nr. Plx.435/2013 din 22 aprilie 2014 şi înregistrată cu nr.4c-27/97 din 24 aprilie 2014. 
La întocmirea prezentului raport suplimentar Comisia a avut în vedere:

· avizul favorabil al Consiliului Legislativ (nr.354/29.04.2013);
· avizul favorabil al Comisiei juridice, de disciplină şi imunităţi (nr.4c-11 /1244/20.11.2013);

· punctul de vedere negativ al Guvernului (nr.1717/24.09.2013);
· raportul de respingere al Comisiei pentru administraţie publică, amenajarea teritoriului şi echilibru ecologic (Nr.4c-6/454/16.12.2013).
Propunerea legislativă are ca obiect de reglementare adoptarea unor măsuri pentru îmbunătăţirea calităţii mediului prin dezvoltarea mai multor spaţii verzi, urmând să se planteze câte un arbore pentru fiecare copil nou-născut, stoparea zonelor verzi din ţară, precum şi încurajarea îmbunătăţirii aerului respirat şi menţinerea constantă a acţiunii de înverzire a zonelor urbane, obiectiv de interes public major, fundamental pentru asigurarea calităţii vieţii populaţiei la nivel naţional.
Senatul, în calitate de primă Cameră sesizată, a respins propunerea legislativă în şedinţa din 29 octombrie 2013.

         Camera Deputaţilor este Cameră decizională, potrivit prevederilor art. 75, alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.
Comisia propune Plenului Camerei Deputaţilor respingerea propunerii legislative, întrucât aplicarea prevederilor din această iniţiativă legislativă generează un impact negativ asupra veniturilor bugetului de stat şi ar fi fost necesar, potrivit cerinţelor art.13 din Legea responsabilităţii fiscal-bugetare, nr.69/2010, cu modificările ulterioare, ca în cazul iniţiativelor legislative a căror adoptare atrage diminuarea veniturilor bugetare, să se elaboreze fişa financiară potrivit prevederilor art.15 din Legea nr.500/2002 privind finanţele publice, cu modificările şi completările ulterioare, care trebuie să îndeplinească cel puţin una dintre următoarele condiţii:

a) să aibă avizul Ministerului Finanţelor Publice şi al Consiliului fiscal, conform căruia impactul financiar a fost luat în calcul în prognoza veniturilor bugetare şi nu afectează ţintele bugetare anuale şi pe termen mediu;

b)  să fie însoţită  de propuneri de măsuri de compensare a impactului financiar respectiv, prin majorarea altor venituri bugetare. 
Potrivit prevederilor art.70 din Regulamentul Camerei Deputaţilor, republicat, cu modificările şi completările ulterioare, comisia a examinat propunerea legislativă în şedinţa din 25 noiembrie 2014.
La lucrările comisiei au fost prezenţi 19 deputaţi, din totalul de 22 membri ai comisiei.
La dezbateri a participat în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Cătălin Diaconescu – secretar de stat la Departamentul pentru Ape, Păduri şi Piscicultură din cadrul Ministerului Mediului şi Schimbărilor Climatice.
În raport cu obiectul şi conţinutul reglementării, propunerea legislativă face parte din categoria legilor ordinare, conform art.76 alin.(2) din Constituţia României, republicată. 
   VICEPREŞEDINTE,                                             SECRETAR,
                 NINEL PEIA                                       VASILE DANIEL SUCIU 
Consilier parlamentar,
Andreea Negulescu
